Diari Oficial de la Generalitat Valenciana


Sumari del DOGV 6967, del 18-02-2013 (2013/1066)

Notificació de la sentència dictada en el procediment de divorci contenciós número 1052/2010.
---------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1066


Organisme emissor
:   Jutjat de Primera Instància i Instrucció Número 1 de la Vila Joiosa

Tipus de document
:   Edicte

Notificació de la sentència dictada en el procediment de divorci contenciós número 1052/2010. [2013/1066]  
Divorci contenciós 001052/2010  
De: María Soraya González Fernández.   
Procuradora: M.ª Engracia Abarca Nogués.  
Contra: Carlos Jorge Alves do Vale.   
Procurador/a: -  
En este procediment de divorci contenciós, seguit a instàncies de María Soraya González Fernández contra Carlos Jorge Alves do Vale, s'ha dictat la sentència que, literalment, diu així:  
«Sentència número 11/2012   
La Vila Joiosa, 26 de gener de 2012  
Alfonso Díez Pina, jutge del Jutjat de Primera Instància número 1 de la Vila Joiosa i partit, he vist les presents actuacions civils de divorci número 1052/2010, a instàncies de María Soraya González Fernández, representada per la procuradora la senyora Abarca, contra Carlos Jorge Alves do Vale. I, tenint en compte els següents [?].  
Dispositiva   
Estime en part la demanda formulada per María Soraya González Fernández, representada per la procuradora la senyora Abarca, contra Carlos Jorge Alves do Vale, i declare la dissolució per divorci del matrimoni contret el dia 9 d'agost de 2003, a Figueira da Foz (Portugal).   
  
1. Queden revocats els consentiments i poders que recíprocament s'hi hagueren atorgat els cònjuges.   
2. Declare dissolt el règim econòmic matrimonial.   
3 Atribuïsc la guarda i custòdia del fill menor U. G. A. a María Soraya González Fernández, mantenint la resta de les funcions de la pàtria potestat de forma compartida, per la qual cosa ambdós progenitors hauran d'actuar de consens en totes aquelles qüestions rellevants per a la formació, desenrotllament integral i prevenció de la salut dels fills.   
4. El règim de comunicació paternofilial per a Carlos Jorge Alves do Vale respecte de U. G. A., serà:   
Els primers sis mesos: caps de setmana alterns en el punt de trobada, de les 10.00 a les 12.00 hores, dissabtes i diumenges.   
Els segons sis mesos: caps de setmana alterns, de les 10.00 hores a les 20.00 hores, els dissabtes i els diumenges sense pernocta.   
A partir d'este moment: caps de setmana alterns, de les 20.00 hores del divendres a les 20.00 hores del diumenge, i la meitat de les vacances de Nadal, de la Setmana Santa i de l'estiu. Al pare li correspondrà la primera meitat i el mes de juliol, els anys parells, i la segona meitat de les vacances de Nadal i de Setmana Santa, junt amb el mes d'agost, els anys imparells.   
5. S'establix una pensió alimentària a favor de U. G. A., amb càrrec a Carlos Jorge Alves do Vale en la quantia de 180 euros mensuals a ingressar en els cinc primers dies de cada mes en el compte que María Soraya González Fernández establisca a este efecte; la quantitat esmentada s'actualitzarà anualment d'acord amb l'índex de preus al consum corresponent que publique cada any l'Institut Nacional d'Estadística o organisme que el substituïsca.  
Ambdós progenitors contribuiran al 50 per cent respecte de totes les despeses extraordinàries que s'hi produïsquen, tant les referides a l'educació i la formació del menor com les despeses mèdiques d'este menor que no cobrisca la Seguretat Social.  
S'establix la prohibició d'eixida del menor U. G. A. del territori nacional sense el consentiment de la mare o autorització judicial.   
Tot això sense expressa imposició de costes.  
Notifiqueu la present resolució a les parts, i al ministeri fiscal si ha sigut part en el procediment, i feu-los saber que, en contra es pot interposar un recurs d'apel·lació davant l'Audiència Provincial, dins dels 20 dies següents a la notificació de la present resolució.   
Així ho disposa i firma el jutge. En done fe».  
I atés que el demandat, Carlos Jorge Alves do Vale, es troba en parador desconegut, s'expedix este edicte a fi que li valga de notificació de forma deguda.   
  
La Vila Joiosa, 17 de gener de 2013.- La secretària judicial: Esther Andújar Rodríguez.